พระราชบัญญัติ สถาบันราชภัฏ พ.ศ. ๒๕๓๘ (ยกเลิก)
มาตรา ๑ พระราชบัญญัตินี้เรียกว่า “พระราชบัญญัติสถาบันราชภัฏ พ.ศ. ๒๕๓๘”
มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
มาตรา ๓ ให้ยกเลิก (๑) พระราชบัญญัติวิทยาลัยครู พ.ศ. ๒๕๑๘ (๒) พระราชบัญญัติวิทยาลัยครู (ฉบับที่ ๒) พ.ศ. ๒๕๒๗
มาตรา ๔ ให้วิทยาลัยครูที่ได้จัดตั้งขึ้นตามพระราชบัญญัติวิทยาลัยครู พ.ศ. ๒๕๑๘ เป็นสถาบันราชภัฏตามพระราชบัญญัตินี้
มาตรา ๕ ในพระราชบัญญัตินี้ “สถาบัน” หมายความว่า สถาบันราชภัฏแต่ละแห่ง “คณะกรรมการสภาสถาบัน” หมายความว่า คณะกรรมการสภาสถาบันราชภัฏ “สภาประจำสถาบัน” หมายความว่า สภาประจำสถาบันราชภัฏแต่ละแห่ง “สำนักงาน” หมายความว่า สำนักงานสภาสถาบันราชภัฏ “เลขาธิการ” หมายความว่า เลขาธิการสภาสถาบันราชภัฏ
มาตรา ๖ ให้รัฐมนตรีว่าการกระทรวงศึกษาธิการรักษาการตามพระราชบัญญัตินี้ และให้มีอำนาจออกประกาศกระทรวงศึกษาธิการเพื่อปฏิบัติการตามพระราชบัญญัตินี้ ประกาศกระทรวงศึกษาธิการนั้น เมื่อได้ประกาศในราชกิจจานุเบกษาแล้วให้ใช้บังคับได้
หมวด ๑ บททั่วไป

มาตรา ๗ ให้สถาบันราชภัฏเป็นสถาบันอุดมศึกษาเพื่อการพัฒนาท้องถิ่น มีวัตถุประสงค์ให้การศึกษาวิชาการและวิชาชีพชั้นสูง ทำการวิจัยให้บริการทางวิชาการแก่สังคม ปรับปรุง ถ่ายทอดและพัฒนาเทคโนโลยี ทะนุบำรุงศิลปวัฒนธรรม ผลิตครูและส่งเสริมวิทยฐานะครู ให้สถาบันเป็นส่วนราชการในสำนักงานสภาสถาบันราชภัฏ
สังกัดกระทรวงศึกษาธิการ ให้สำนักงานสภาสถาบันราชภัฏเป็นนิติบุคคล มีฐานะเป็นกรมในกระทรวงศึกษาธิการ
หมวด ๑ บททั่วไป

มาตรา ๘ การจัดตั้งสถาบัน การรวมสถาบัน การยุบเลิกสถาบัน การเปลี่ยนชื่อต่อท้ายสถาบัน และการยกฐานะสถานศึกษาในสังกัดกระทรวงศึกษาธิการขึ้นเป็นสถาบันต้องได้รับความเห็นชอบจากคณะกรรมการสภาสถาบัน และให้ตราเป็นพระราชกฤษฎีกา
หมวด ๑ บททั่วไป

มาตรา ๙ ถ้ามีกิจการใดอันอยู่ในวัตถุประสงค์ของสถาบันตั้งแต่สองสถาบันขึ้นไปที่จะร่วมกันทำเพื่อประโยชน์ในการดำเนินกิจการและการพัฒนาการศึกษาของสถาบันให้จัดตั้งองค์กรขึ้นเป็นกลุ่มสถาบันเพื่อดำเนินกิจการดังกล่าวได้ ทั้งนี้ ให้เป็นไปตามข้อบังคับของคณะกรรมการสภาสถาบัน การจัดตั้งและการยุบเลิกกลุ่มสถาบัน
ให้เป็นไปตามข้อบังคับของคณะกรรมการสภาสถาบัน การเลือกประธานกลุ่มสถาบันและกรรมการกลุ่มสถาบัน วาระของประธานกลุ่มสถาบันและกรรมการกลุ่มสถาบัน และระเบียบการดำเนินกิจการของกลุ่มสถาบันให้เป็นไปตามข้อบังคับของคณะกรรมการสภาสถาบัน
หมวด ๑ บททั่วไป

มาตรา ๑๐ สถาบันอาจแบ่งส่วนราชการ ดังนี้ (๑) สำนักงานอธิการบดี (๒) บัณฑิตวิทยาลัย (๓) คณะ (๔) สำนักวิจัย (๕) หน่วยงานที่เรียกชื่ออย่างอื่นที่มีฐานะเทียบเท่าคณะ ส่วนราชการตามวรรคหนึ่งมีฐานะเทียบเท่ากอง สำนักงานอธิการบดีอาจแบ่งเป็นฝ่ายหรือส่วนราชการที่เรียกชื่ออย่างอื่นที่มีฐานะเทียบเท่าฝ่าย
บัณฑิตวิทยาลัยและคณะอาจแบ่งเป็นสำนักงานเลขานุการหรือภาควิชา สำนักวิจัยและหน่วยงานที่เรียกชื่ออย่างอื่นที่มีฐานะเทียบเท่าคณะอาจแบ่งเป็นสำนักงานเลขานุการ ฝ่าย หรือส่วนราชการที่เรียกชื่ออย่างอื่นที่มีฐานะเทียบเท่าฝ่าย
หมวด ๑ บททั่วไป

มาตรา ๑๑ การจัดตั้ง การรวม และการยุบเลิก สำนักงานอธิการบดี บัณฑิตวิทยาลัย คณะ สำนักวิจัย หรือหน่วยงานที่เรียกชื่ออย่างอื่นที่มีฐานะเทียบเท่าคณะ ตลอดจนการแบ่งส่วนราชการในส่วนราชการดังกล่าว ให้ทำเป็นประกาศกระทรวงศึกษาธิการ
หมวด ๑ บททั่วไป

มาตรา ๑๒ ภายใต้วัตถุประสงค์ตามมาตรา ๗ สถาบันจะรับสถาบันอุดมศึกษาหรือสถาบันวิจัยอื่นเข้าสมทบในสถาบันก็ได้ และมีอำนาจให้ปริญญา อนุปริญญาหรือประกาศนียบัตรชั้นใดชั้นหนึ่งแก่ผู้สำเร็จการศึกษาจากสถาบันสมทบนั้นได้ การรับเข้าสมทบหรือการยกเลิกการสมทบซึ่งสถาบันอุดมศึกษาหรือสถาบันวิจัย
ให้เป็นไปตามข้อบังคับของคณะกรรมการสภาสถาบัน และให้ทำเป็นประกาศกระทรวงศึกษาธิการ การควบคุมสถาบันอุดมศึกษาหรือสถาบันวิจัยที่เข้าสมทบในสถาบัน ให้เป็นไปตามข้อบังคับของคณะกรรมการสภาสถาบัน
หมวด ๑ บททั่วไป

มาตรา ๑๓ ให้กระทรวงศึกษาธิการจัดสรรเงินงบประมาณให้แก่สำนักงานตามที่เห็นสมควรเพื่อดำเนินกิจการของสถาบัน ทั้งนี้ โดยแยกเป็นพิเศษจากงบประมาณ เพื่อการอื่นของสำนักงาน นอกจากเงินที่กำหนดไว้ในงบประมาณแผ่นดิน สำนักงานอาจมีรายได้และทรัพย์สิน ดังนี้ (๑) เงินผลประโยชน์และค่าธรรมเนียมต่าง ๆ
ที่สถาบันแต่ละแห่งได้รับจากการดำเนินกิจการของสถาบัน (๒) รายได้หรือผลประโยชน์ที่ได้มาจากการใช้ที่ราชพัสดุที่สำนักงานปกครองดูแล หรือใช้ประโยชน์เพื่อการดำเนินกิจการของสถาบัน (๓) เงินและทรัพย์สินที่มีผู้อุทิศให้แก่สำนักงานหรือสถาบันเพื่อใช้ในการดำเนินกิจการของสถาบัน (๔)
เงินอุดหนุนจากราชการส่วนท้องถิ่นที่ให้แก่สำนักงานหรือสถาบันเพื่อใช้ในการดำเนินกิจการของสถาบัน (๕) รายได้หรือผลประโยชน์อื่น ๆ ให้สำนักงานมีอำนาจในการปกครอง ดูแล บำรุงรักษา ใช้
และจัดหาผลประโยชน์จากทรัพย์สินของสำนักงานที่มีไว้เพื่อการดำเนินกิจการของสถาบันทั้งที่เป็นที่ราชพัสดุตามกฎหมายว่าด้วยที่ราชพัสดุและที่เป็นทรัพย์สินอื่นตามข้อบังคับของคณะกรรมการสภาสถาบัน
รายได้ที่สำนักงานได้รับจากการดำเนินกิจการของสถาบันแต่ละแห่งไม่เป็นรายได้ที่ต้องนำส่งกระทรวงการคลังตามกฎหมายว่าด้วยเงินคงคลังและกฎหมายว่าด้วยวิธีการงบประมาณ
หมวด ๑ บททั่วไป

มาตรา ๑๔ บรรดาอสังหาริมทรัพย์ที่สำนักงานได้มาโดยมีผู้ยกให้แก่สำนักงานเพื่อประโยชน์ในการดำเนินกิจการของสถาบัน หรือได้มาโดยการซื้อหรือแลกเปลี่ยนจากเงินหรือทรัพย์สินที่มีผู้อุทิศให้แก่สำนักงานเพื่อประโยชน์ในการดำเนินกิจการของสถาบันตั้งแต่วันที่พระราชบัญญัตินี้ใช้บังคับไม่ถือเป็นที่ราชพัสดุ
และให้เป็นกรรมสิทธิ์ของสำนักงาน
หมวด ๑ บททั่วไป

มาตรา ๑๕ บรรดารายได้และทรัพย์สินที่สำนักงานได้มาเพื่อประโยชน์ในการดำเนินกิจการของสถาบันแห่งใด หรือได้มาเนื่องจากการดำเนินกิจการของสถาบันแห่งใด สำนักงานจะต้องจัดสรรเพื่อประโยชน์ในการดำเนินกิจการของสถาบันแห่งนั้น การจัดสรรรายได้และทรัพย์สินตามวรรคหนึ่ง ให้อยู่ภายในขอบวัตถุประสงค์ของสถาบันตามมาตรา ๗
และเงื่อนไขที่ผู้ให้กำหนดไว้ ทั้งนี้ ให้เป็นไปตามข้อบังคับของคณะกรรมการสภาสถาบัน
หมวด ๑ บททั่วไป

มาตรา ๑๖ การจัดการรายได้และทรัพย์สินที่สถาบันได้รับจัดสรรตามมาตรา ๑๕ ให้เป็นไปตามข้อบังคับของคณะกรรมการสภาสถาบันและเงื่อนไขที่ผู้ให้กำหนดไว้
หมวด ๒ การดำเนินกิจการ

มาตรา ๑๗ ให้มีคณะกรรมการสภาสถาบัน ประกอบด้วย (๑) ประธานกรรมการสภาสถาบัน ได้แก่ รัฐมนตรีว่าการกระทรวงศึกษาธิการหรือรัฐมนตรีช่วยว่าการกระทรวงศึกษาธิการที่รัฐมนตรีว่าการกระทรวงศึกษาธิการมอบหมาย (๒) รองประธานกรรมการสภาสถาบัน ได้แก่ ปลัดกระทรวงศึกษาธิการ (๓) กรรมการสภาสถาบันแปดคน
ซึ่งเลือกจากอธิการบดีของสถาบัน (๔) กรรมการสภาสถาบันแปดคน ซึ่งเลือกจากคณาจารย์ประจำของสถาบัน (๕) กรรมการสภาสถาบันผู้ทรงคุณวุฒิสิบหกคน ซึ่งจะได้ทรงพระกรุณาโปรดเกล้าฯ แต่งตั้งจากบุคคลภายนอก โดยคำแนะนำของประธานกรรมการสภาสถาบันและกรรมการสภาสถาบันตาม (๒) (๓) และ (๔) ให้เลขาธิการเป็นกรรมการและเลขานุการ
และให้สำนักงานทำหน้าที่เป็นสำนักงานเลขานุการของคณะกรรมการสภาสถาบัน รับผิดชอบงานธุรการ งานประชุม การศึกษาหาข้อมูลและกิจการต่าง ๆ ที่เกี่ยวกับงานของคณะกรรมการสภาสถาบัน หลักเกณฑ์ วิธีการได้มา และคุณสมบัติของกรรมการสภาสถาบันผู้ทรงคุณวุฒิ ให้เป็นไปตามข้อบังคับของคณะกรรมการสภาสถาบัน
คุณสมบัติของผู้รับเลือก ตลอดจนหลักเกณฑ์และวิธีการเลือกกรรมการสภาสถาบันตาม (๓) และ (๔) ให้เป็นไปตามข้อบังคับของคณะกรรมการสภาสถาบัน
หมวด ๒ การดำเนินกิจการ

มาตรา ๑๘ กรรมการสภาสถาบันผู้ทรงคุณวุฒิตามมาตรา ๑๗ (๕) มีวาระอยู่ในตำแหน่งสองปี และจะทรงพระกรุณาโปรดเกล้าฯ แต่งตั้งใหม่อีกได้ กรรมการสภาสถาบันตามมาตรา ๑๗ (๓) และ (๔) มีวาระอยู่ในตำแหน่งสองปี และอาจได้รับเลือกใหม่อีกได้ แต่จะดำรงตำแหน่งเกินสองวาระติดต่อกันมิได้
หมวด ๒ การดำเนินกิจการ

มาตรา ๑๙ นอกจากการพ้นจากตำแหน่งตามวาระตามมาตรา ๑๘ กรรมการสภาสถาบันพ้นจากตำแหน่งเมื่อ (๑) ตาย (๒) ลาออก (๓) ขาดคุณสมบัติของการเป็นกรรมการสภาสถาบันในประเภทนั้น ๆ ในกรณีที่กรรมการสภาสถาบันพ้นจากตำแหน่งก่อนวาระ และได้ทรงพระกรุณาโปรดเกล้าฯ แต่งตั้งหรือได้มีการเลือกผู้ดำรงตำแหน่งแทนแล้ว
ให้ผู้ซึ่งได้ทรงพระกรุณาโปรดเกล้าฯ แต่งตั้งหรือผู้ซึ่งได้รับเลือกนั้นอยู่ในตำแหน่งเพียงเท่ากับวาระที่เหลืออยู่ของผู้ซึ่งตนแทน ในกรณีที่กรรมการสภาสถาบันพ้นจากตำแหน่งตามวาระแต่ยังมิได้ทรงพระกรุณาโปรดเกล้าฯ แต่งตั้งกรรมการสภาสถาบันผู้ทรงคุณวุฒิ หรือยังมิได้เลือกกรรมการสภาสถาบันอื่นขึ้นใหม่
ให้กรรมการสภาสถาบันซึ่งพ้นจากตำแหน่งปฏิบัติหน้าที่ต่อไปจนกว่าจะได้ทรงพระกรุณาโปรดเกล้าฯ แต่งตั้งกรรมการสภาสถาบันผู้ทรงคุณวุฒิ หรือได้มีการเลือกกรรมการสภาสถาบันอื่นขึ้นใหม่แล้ว ในกรณีที่กรรมการสภาสถาบันพ้นจากตำแหน่งก่อนครบวาระไม่เกินเก้าสิบวัน
คณะกรรมการสภาสถาบันจะไม่ดำเนินการเพื่อทรงพระกรุณาโปรดเกล้าฯ แต่งตั้งหรือเลือกกรรมการสภาสถาบันขึ้นแทนตำแหน่งที่ว่างก็ได้
หมวด ๒ การดำเนินกิจการ

มาตรา ๒๐ คณะกรรมการสภาสถาบันมีอำนาจและหน้าที่ ดังนี้ (๑) วางนโยบายและกำกับแผนพัฒนาของสถาบันเกี่ยวกับการศึกษา การวิจัย การให้บริการทางวิชาการแก่สังคม การปรับปรุง การถ่ายทอดและพัฒนาเทคโนโลยี การทะนุบำรุงศิลปวัฒนธรรม การผลิตครู และการส่งเสริมวิทยฐานะของครู (๒) วางระเบียบและออกข้อบังคับต่าง ๆ
เกี่ยวกับการดำเนินกิจการของสถาบันและอาจมอบให้สถาบันแต่ละแห่งเป็นผู้วางระเบียบและออกข้อบังคับสำหรับสถาบันนั้น ๆ เป็นเรื่อง ๆ ไปได้ (๓) พิจารณาการจัดตั้ง การรวม และการยุบเลิกส่วนราชการของสถาบันตามมาตรา ๑๑ รวมทั้งการแบ่งส่วนราชการในส่วนราชการดังกล่าว (๔)
อนุมัติการรับสถาบันอุดมศึกษาหรือสถาบันวิจัยอื่นเข้าสมทบในสถาบันหรือการยกเลิกการสมทบของสถาบันดังกล่าว (๕) พิจารณาให้ความเห็นชอบการจัดตั้งสถาบัน การรวมสถาบัน การยกเลิกสถาบัน การเปลี่ยนชื่อสถาบัน การยกฐานะสถานศึกษาในสังกัดกระทรวงศึกษาธิการขึ้นเป็นสถาบันและการรวมกลุ่มสถาบัน (๖)
พิจารณาให้ความเห็นชอบหลักสูตรการศึกษาของสถาบัน (๗) กำกับมาตรฐานการศึกษาและการเปิดสอนของสถาบัน และติดตามประเมินผลการดำเนินงานของสถาบัน (๘) พิจารณาดำเนินการเพื่อทรงพระกรุณาโปรดเกล้าฯ เกี่ยวกับการแต่งตั้ง การถอดถอนและการพ้นจากตำแหน่งของนายกสภาประจำสถาบัน กรรมการสภาสถาบันผู้ทรงคุณวุฒิ อธิการบดี
ศาสตราจารย์ และศาสตราจารย์พิเศษ (๙) แต่งตั้งประธานสภาวิชาการ รองอธิการบดี ผู้อำนวยการสำนักงาน อธิการบดี คณบดี ผู้อำนวยการสำนักวิจัย หัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะ ศาสตราจารย์เกียรติคุณ รองศาสตราจารย์พิเศษ และผู้ช่วยศาสตราจารย์พิเศษ
และให้ผู้ดำรงตำแหน่งดังกล่าวพ้นจากตำแหน่ง (๑๐) พิจารณาให้ความเห็นชอบงบประมาณแผ่นดินของสถาบัน วางระเบียบและออกข้อบังคับเกี่ยวกับงบประมาณ การเงิน และทรัพย์สินของสถาบัน (๑๑) พิจารณาให้ความเห็นเกี่ยวกับการศึกษา การฝึกหัดครู และปัญหาทางการศึกษาอื่น ๆ ตามที่กระทรวงศึกษาธิการหารือ (๑๒)
พิจารณากำหนดเครื่องหมายหรือสัญลักษณ์ของคณะกรรมการสภาสถาบันและเห็นชอบการกำหนดเครื่องหมายหรือสัญลักษณ์ของสถาบัน (๑๓) แต่งตั้งคณะกรรมการ อนุกรรมการ หรือบุคคลใดบุคคลหนึ่งเพื่อกระทำการใด ๆ อันอยู่ในอำนาจและหน้าที่ของคณะกรรมการสภาสถาบัน (๑๔) ส่งเสริม สนับสนุน
และแสวงหาวิธีการเพื่อพัฒนาความก้าวหน้าของสถาบัน ตลอดจนการปฏิบัติภารกิจร่วมกันของสถาบัน (๑๕) มีอำนาจหน้าที่อื่นเกี่ยวกับกิจการของสถาบันที่มิได้ระบุให้เป็นอำนาจและหน้าที่ของผู้ใดโดยเฉพาะ
หมวด ๒ การดำเนินกิจการ

มาตรา ๒๑ การประชุมของคณะกรรมการสภาสถาบัน ให้เป็นไปตามข้อบังคับของคณะกรรมการสภาสถาบัน
หมวด ๒ การดำเนินกิจการ

มาตรา ๒๒ ให้มีสภาวิชาการ ประกอบด้วย (๑) ประธานสภาวิชาการ ซึ่งคณะกรรมการสภาสถาบันแต่งตั้ง (๒) กรรมการสภาวิชาการโดยตำแหน่ง ได้แก่ ผู้แทนทบวงมหาวิทยาลัยหนึ่งคน และเลขาธิการ (๓) กรรมการสภาวิชาการแปดคน ซึ่งเลือกจากคณาจารย์ประจำของสถาบัน (๔) กรรมการสภาวิชาการผู้ทรงคุณวุฒิสิบคน
ซึ่งแต่งตั้งจากบุคคลภายนอกโดยคำแนะนำของประธานสภาวิชาการและกรรมการสภาวิชาการตาม (๒) และ (๓) หลักเกณฑ์ วิธีการได้มา และคุณสมบัติของผู้ดำรงตำแหน่งประธานสภาวิชาการและกรรมการสภาวิชาการผู้ทรงคุณวุฒิ ให้เป็นไปตามข้อบังคับของคณะกรรมการสภาสถาบัน คุณสมบัติของผู้รับเลือก
ตลอดจนหลักเกณฑ์และวิธีการเลือกกรรมการสภาวิชาการตาม (๓) ให้เป็นไปตามข้อบังคับของคณะกรรมการสภาสถาบัน ให้ประธานสภาวิชาการแต่งตั้งรองเลขาธิการคนหนึ่งเป็นเลขานุการสภาวิชาการโดยคำแนะนำของเลขาธิการ
หมวด ๒ การดำเนินกิจการ

มาตรา ๒๓ ประธานสภาวิชาการและกรรมการสภาวิชาการผู้ทรงคุณวุฒิมีวาระอยู่ในตำแหน่งสองปี และอาจได้รับแต่งตั้งใหม่อีกได้ กรรมการสภาวิชาการตามมาตรา ๒๒ (๓) มีวาระอยู่ในตำแหน่งสองปี และอาจได้รับเลือกใหม่อีกได้ แต่จะดำรงตำแหน่งเกินสองวาระติดต่อกันมิได้
หมวด ๒ การดำเนินกิจการ

มาตรา ๒๔ นอกจากการพ้นจากตำแหน่งตามวาระตามมาตรา ๒๓ ประธานสภาวิชาการและกรรมการสภาวิชาการตามมาตรา ๒๒ (๓) และ (๔) พ้นจากตำแหน่งเมื่อ (๑) ตาย (๒) ลาออก (๓) ขาดคุณสมบัติของการเป็นประธานสภาวิชาการหรือกรรมการสภาวิชาการในประเภทนั้น ๆ ในกรณีที่ประธานสภาวิชาการหรือกรรมการสภาวิชาการตามมาตรา ๒๒ (๓) หรือ (๔)
พ้นจากตำแหน่งก่อนวาระ และได้มีการแต่งตั้งหรือได้มีการเลือกผู้ดำรงตำแหน่งแทนแล้ว ให้ผู้ซึ่งได้รับแต่งตั้งหรือผู้ซึ่งได้รับเลือกนั้นอยู่ในตำแหน่งเพียงเท่ากับวาระที่เหลืออยู่ของผู้ซึ่งตนแทน ในกรณีที่ประธานสภาวิชาการหรือกรรมการสภาวิชาการตามมาตรา ๒๒ (๓) และ (๔) พ้นจากตำแหน่งตามวาระ
แต่ยังมิได้แต่งตั้งหรือเลือกผู้ดำรงตำแหน่งขึ้นใหม่ ให้ประธานสภาวิชาการหรือกรรมการสภาวิชาการซึ่งพ้นจากตำแหน่งปฏิบัติหน้าที่ต่อไปจนกว่าจะได้มีการแต่งตั้งประธานสภาวิชาการหรือกรรมการสภาวิชาการตามมาตรา ๒๒ (๔) หรือได้มีการเลือกกรรมการสภาวิชาการตามมาตรา ๒๒ (๓) ขึ้นใหม่แล้ว
ในกรณีที่กรรมการสภาวิชาการตามมาตรา ๒๒ (๓) หรือ (๔) พ้นจากตำแหน่งก่อนครบวาระไม่เกินเก้าสิบวัน คณะกรรมการสภาสถาบันจะไม่ดำเนินการเพื่อให้มีการแต่งตั้งหรือเลือกกรรมการสภาวิชาการขึ้นแทนตำแหน่งที่ว่างก็ได้
หมวด ๒ การดำเนินกิจการ

มาตรา ๒๕ สภาวิชาการมีอำนาจและหน้าที่ ดังนี้ (๑) เสนอความเห็นและให้คำปรึกษาแก่คณะกรรมการสภาสถาบันในเรื่องเกี่ยวกับวิชาการของสถาบัน (๒) เสนอความเห็นเกี่ยวกับการเปิด การรวม การยกเลิกสาขาวิชาของสถาบัน รวมทั้งการเปิดสอนในระดับที่สูงกว่าปริญญาตรีต่อคณะกรรมการสภาสถาบัน (๓) เสนอวิธีการอันจะทำให้การศึกษา
การวิจัย การให้บริการทางวิชาการแก่สังคม การปรับปรุง การถ่ายทอดและพัฒนาเทคโนโลยี การทะนุบำรุงศิลปวัฒนธรรม การผลิตครู และการส่งเสริมวิทยฐานะครูเจริญยิ่งขึ้น (๔) แต่งตั้งคณะกรรมการ อนุกรรมการ หรือบุคคลใดบุคคลหนึ่งเพื่อกระทำการใด ๆ อันอยู่ในอำนาจและหน้าที่ของสภาวิชาการ
หมวด ๒ การดำเนินกิจการ

มาตรา ๒๖ การประชุมของสภาวิชาการให้เป็นไปตามข้อบังคับของคณะกรรมการสภาสถาบัน
หมวด ๒ การดำเนินกิจการ

มาตรา ๒๗ ในสถาบันแต่ละแห่งให้มีสภาประจำสถาบัน ประกอบด้วย (๑) นายกสภาประจำสถาบัน ซึ่งจะได้ทรงพระกรุณาโปรดเกล้าฯ แต่งตั้ง (๒) อุปนายกสภาประจำสถาบัน ได้แก่ อธิการบดี (๓) กรรมการสภาประจำสถาบันสามคน ซึ่งเลือกจากผู้ดำรงตำแหน่งรองอธิการบดี คณบดี ผู้อำนวยการสำนักวิจัย
และหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะ (๔) กรรมการสภาประจำสถาบันสี่คน ซึ่งเลือกจากคณาจารย์ประจำในสถาบัน (๕) กรรมการสภาประจำสถาบันผู้ทรงคุณวุฒิแปดคน ซึ่งแต่งตั้งจากบุคคลภายนอกโดยคำแนะนำของนายกสภาประจำสถาบัน อุปนายกสภาประจำสถาบัน และกรรมการสภาประจำสถาบันตาม (๓) และ (๔)
ให้ผู้อำนวยการสำนักงานอธิการบดีเป็นกรรมการและเลขานุการ หลักเกณฑ์ วิธีการได้มา และคุณสมบัติของผู้ดำรงตำแหน่งนายกสภาประจำสถาบันและกรรมการสภาประจำสถาบันผู้ทรงคุณวุฒิ ให้เป็นไปตามข้อบังคับของคณะกรรมการสภาสถาบัน คุณสมบัติของผู้รับเลือก ตลอดจนหลักเกณฑ์และวิธีการเลือกกรรมการสภาประจำสถาบันตาม (๓) และ (๔)
ให้เป็นไปตามข้อบังคับของคณะกรรมการสภาสถาบัน
หมวด ๒ การดำเนินกิจการ

มาตรา ๒๘ นายกสภาประจำสถาบันและกรรมการสภาประจำสถาบันผู้ทรงคุณวุฒิมีวาระอยู่ในตำแหน่งสองปี และจะทรงพระกรุณาโปรดเกล้าฯ แต่งตั้ง หรืออาจได้รับแต่งตั้งใหม่อีกได้ กรรมการสภาประจำสถาบันตามมาตรา ๒๗ (๓) และ (๔) มีวาระอยู่ในตำแหน่งสองปี และอาจได้รับเลือกใหม่อีกได้ แต่จะดำรงตำแหน่งเกินสองวาระติดต่อกันมิได้
หมวด ๒ การดำเนินกิจการ

มาตรา ๒๙ นอกจากการพ้นจากตำแหน่งตามวาระตามมาตรา ๒๘ นายกสภาประจำสถาบันและกรรมการสภาประจำสถาบันตามมาตรา ๒๗ (๓) (๔) และ (๕) พ้นจากตำแหน่งเมื่อ (๑) ตาย (๒) ลาออก (๓) ขาดคุณสมบัติของการเป็นนายกสภาประจำสถาบันหรือกรรมการสภาประจำสถาบันในประเภทนั้น ๆ
ในกรณีที่นายกสภาประจำสถาบันหรือกรรมการสภาประจำสถาบันตามมาตรา ๒๗ (๓) (๔) หรือ (๕) พ้นจากตำแหน่งก่อนวาระ และได้ทรงพระกรุณาโปรดเกล้าฯ แต่งตั้ง หรือได้มีการเลือก หรือได้มีการแต่งตั้งผู้ดำรงตำแหน่งแทนแล้ว ให้ผู้ซึ่งได้ทรงพระกรุณาโปรดเกล้าฯ แต่งตั้งหรือผู้ซึ่งได้รับเลือก
หรือผู้ซึ่งได้รับแต่งตั้งนั้นอยู่ในตำแหน่งเพียงเท่ากับวาระที่เหลืออยู่ของผู้ซึ่งตนแทน ในกรณีที่นายกสภาประจำสถาบันหรือกรรมการสภาประจำสถาบันตามมาตรา ๒๗ (๓) (๔) หรือ (๕) พ้นจากตำแหน่งตามวาระ แต่ยังมิได้ทรงพระกรุณาโปรดเกล้าฯ แต่งตั้ง หรือเลือก หรือแต่งตั้งผู้ดำรงตำแหน่งขึ้นใหม่
ให้นายกสภาประจำสถาบันหรือกรรมการสภาประจำสถาบันซึ่งพ้นจากตำแหน่งปฏิบัติหน้าที่ต่อไปจนกว่าจะได้ทรงพระกรุณาโปรดเกล้าฯ แต่งตั้งนายกสภาประจำสถาบัน หรือได้มีการแต่งตั้งกรรมการสภาประจำสถาบันตามมาตรา ๒๗ (๕) หรือได้มีการเลือกกรรมการสภาประจำสถาบันตามมาตรา ๒๗ (๓) และ (๔) ขึ้นใหม่แล้ว
ในกรณีที่กรรมการสภาประจำสถาบันตามมาตรา ๒๗ (๓) (๔) หรือ (๕) พ้นจากตำแหน่งก่อนครบวาระไม่เกินเก้าสิบวัน สภาประจำสถาบันจะไม่ดำเนินการเพื่อให้มีการเลือกหรือให้มีการแต่งตั้งกรรมการสภาประจำสถาบันขึ้นแทนตำแหน่งที่ว่างก็ได้
หมวด ๒ การดำเนินกิจการ

มาตรา ๓๐ สภาประจำสถาบันมีอำนาจและหน้าที่ ดังนี้ (๑) กำกับดูแลให้สถาบันปฏิบัติตามนโยบายและแผนพัฒนาสถาบันตามที่คณะกรรมการสภาสถาบันกำหนด (๒) วางระเบียบและออกข้อบังคับของสถาบัน ทั้งนี้ โดยไม่ขัดต่อระเบียบและข้อบังคับของคณะกรรมการสภาสถาบัน
รวมทั้งวางระเบียบและออกข้อบังคับอื่นตามที่คณะกรรมการสภาสถาบันมอบหมาย (๓) เสนอการจัดตั้ง การรวม และการยุบเลิกส่วนราชการของสถาบันตามมาตรา ๑๑ รวมทั้งการแบ่งส่วนราชการในส่วนราชการดังกล่าว ต่อคณะกรรมการสภาสถาบัน (๔)
พิจารณาเสนอการรับสถาบันอุดมศึกษาหรือสถาบันวิจัยอื่นเข้าสมทบในสถาบันหรือการยกเลิกการสมทบของสถาบันดังกล่าวต่อคณะกรรมการสภาสถาบัน (๕) อนุมัติหลักสูตรการศึกษาและการเปิดสอนของสถาบันให้สอดคล้องกับมาตรฐานที่คณะกรรมการสภาสถาบันกำหนด (๖) พัฒนางานด้านวิชาการและควบคุมมาตรฐานการศึกษาของสถาบัน (๗)
อนุมัติการให้ปริญญา ประกาศนียบัตรบัณฑิต อนุปริญญา และประกาศนียบัตร (๘) แต่งตั้งรองผู้อำนวยการสำนักงานอธิการบดี รองคณบดี รองผู้อำนวยการสำนักวิจัย และรองหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะ และให้ผู้ดำรงตำแหน่งดังกล่าวพ้นจากตำแหน่ง (๙)
สรรหาบุคคลเสนอต่อคณะกรรมการสภาสถาบันให้ดำเนินการเพื่อทรงพระกรุณาโปรดเกล้าฯ แต่งตั้งนายกสภาประจำสถาบันและอธิการบดี (๑๐) เสนอการแต่งตั้งและถอดถอนศาสตราจารย์ ศาสตราจารย์พิเศษ ศาสตราจารย์เกียรติคุณ รองศาสตราจารย์พิเศษ และผู้ช่วยศาสตราจารย์พิเศษต่อคณะกรรมการสภาสถาบัน (๑๑)
พิจารณางบประมาณประจำปีที่เป็นเงินงบประมาณแผ่นดิน เพื่อเสนอขอความเห็นชอบจากคณะกรรมการสภาสถาบัน (๑๒) อนุมัติงบประมาณประจำปีจากรายได้ของสถาบันนอกจากที่กำหนดไว้ในงบประมาณแผ่นดิน (๑๓) พิจารณารายงานการรับจ่ายเงินในรอบปีและรายงานการดำเนินกิจการของสถาบัน เพื่อเสนอต่อคณะกรรมการสภาสถาบันทราบ (๑๔)
ให้คำปรึกษาและให้ความเห็นในกิจการของสถาบัน (๑๕) แต่งตั้งคณะกรรมการ อนุกรรมการ หรือบุคคลใดบุคคลหนึ่งเพื่อกระทำการใด ๆ อันอยู่ในอำนาจและหน้าที่ของสภาประจำสถาบัน
หมวด ๒ การดำเนินกิจการ

มาตรา ๓๑ การประชุมของสภาประจำสถาบัน ให้เป็นไปตามข้อบังคับของคณะกรรมการสภาสถาบัน
หมวด ๒ การดำเนินกิจการ

มาตรา ๓๒ ในสถาบันแต่ละแห่ง ให้มีอธิการบดีคนหนึ่งเป็นผู้บังคับบัญชาและรับผิดชอบงานทั้งปวงของสถาบัน และจะให้มีรองอธิการบดีหรือผู้ช่วยอธิการบดี หรือมีทั้งรองอธิการบดีและผู้ช่วยอธิการบดี คนหนึ่งหรือหลายคน เพื่อช่วยปฏิบัติงานตามที่อธิการบดีมอบหมายก็ได้
หมวด ๒ การดำเนินกิจการ

มาตรา ๓๓ ให้อธิการบดีปฏิบัติราชการแทนเลขาธิการเฉพาะในส่วนที่เกี่ยวกับกิจการของสถาบัน และอธิการบดีจะมอบหมายให้รองอธิการบดีปฏิบัติราชการแทนก็ได้
หมวด ๒ การดำเนินกิจการ

มาตรา ๓๔ ในกิจการที่เกี่ยวกับบุคคลภายนอก ให้อธิการบดีเป็นผู้แทนสำนักงานในกิจการของสถาบัน ทั้งนี้ ตามที่กำหนดไว้ในข้อบังคับของคณะกรรมการสภาสถาบัน
หมวด ๒ การดำเนินกิจการ

มาตรา ๓๕ อธิการบดีนั้นจะได้ทรงพระกรุณาโปรดเกล้าฯ แต่งตั้งโดยคำแนะนำของคณะกรรมการสภาสถาบัน จากบุคคลที่มีคุณสมบัติตามมาตรา ๓๖ อธิการบดีมีวาระอยู่ในตำแหน่งสี่ปี และจะทรงพระกรุณาโปรดเกล้าฯ แต่งตั้งใหม่อีกได้ แต่จะดำรงตำแหน่งเกินสองวาระติดต่อกันมิได้ รองอธิการบดี
ให้คณะกรรมการสภาสถาบันแต่งตั้งโดยคำแนะนำของอธิการบดีจากบุคคลที่มีคุณสมบัติตามมาตรา ๓๖ ผู้ช่วยอธิการบดี ให้อธิการบดีเป็นผู้แต่งตั้งจากบุคคลที่มีคุณสมบัติตามมาตรา ๓๗ เมื่ออธิการบดีพ้นจากตำแหน่ง ให้รองอธิการบดีและผู้ช่วยอธิการบดีพ้นจากตำแหน่งด้วย
หมวด ๒ การดำเนินกิจการ

มาตรา ๓๖ อธิการบดีและรองอธิการบดีต้องมีคุณสมบัติ ดังนี้ (๑) ได้รับปริญญาเอกหรือเทียบเท่าจากสถาบันหรือสถาบันอุดมศึกษาอื่นที่คณะกรรมการสภาสถาบันรับรอง
และได้ทำการสอนหรือมีประสบการณ์ด้านการบริหารในสถาบันหรือสถาบันอุดมศึกษาอื่นที่คณะกรรมการสภาสถาบันรับรองมาแล้วเป็นเวลาไม่น้อยกว่าสองปีหรือเคยดำรงตำแหน่งกรรมการในคณะกรรมการสภาสถาบันหรือในสภาประจำสถาบันหรือสภาสถาบันอุดมศึกษาอื่นมาแล้วเป็นเวลาไม่น้อยกว่าสองปี หรือ (๒)
ได้รับปริญญาชั้นใดชั้นหนึ่งหรือเทียบเท่าจากสถาบันหรือสถาบันอุดมศึกษาอื่นที่คณะกรรมการสภาสถาบันรับรอง
และได้ทำการสอนหรือมีประสบการณ์ด้านการบริหารในสถาบันหรือสถาบันอุดมศึกษาอื่นที่คณะกรรมการสภาสถาบันรับรองมาแล้วเป็นเวลาไม่น้อยกว่าสี่ปีหรือเคยดำรงตำแหน่งกรรมการในคณะกรรมการสภาสถาบันหรือในสภาประจำสถาบันหรือในสภาสถาบันอุดมศึกษาอื่นมาแล้วเป็นเวลาไม่น้อยกว่าสี่ปี
หมวด ๒ การดำเนินกิจการ

มาตรา ๓๗ ผู้ช่วยอธิการบดีต้องได้รับปริญญาชั้นใดชั้นหนึ่งหรือเทียบเท่าจากสถาบันหรือสถาบันอุดมศึกษาอื่นที่คณะกรรมการสภาสถาบันรับรอง
หมวด ๒ การดำเนินกิจการ

มาตรา ๓๘ อธิการบดีมีอำนาจและหน้าที่ ดังนี้ (๑) บริหารกิจการของสถาบันให้เป็นไปตามกฎหมาย กฎ ระเบียบ และข้อบังคับของทางราชการ ของคณะกรรมการสภาสถาบัน และของสถาบัน รวมทั้งนโยบายและวัตถุประสงค์ของสถาบัน (๒) ควบคุมดูแลบุคลากร การเงิน การพัสดุ สถานที่ และทรัพย์สินอื่นของสถาบันให้เป็นไปตามกฎหมาย ระเบียบ
และข้อบังคับของทางราชการ ข้อบังคับของคณะกรรมการสภาสถาบัน และข้อบังคับของสถาบัน (๓) เป็นผู้แทนของสถาบันในกิจการทั่วไป (๔) จัดทำรายงานประจำปีเกี่ยวกับการดำเนินกิจการของสถาบันเพื่อเสนอต่อสภาประจำสถาบัน (๕) ปฏิบัติหน้าที่อื่นตามระเบียบและข้อบังคับของสถาบัน หรือตามที่สภาประจำสถาบันมอบหมาย
หมวด ๒ การดำเนินกิจการ

มาตรา ๓๙ ในกรณีที่ผู้ดำรงตำแหน่งอธิการบดีไม่อาจปฏิบัติราชการได้ ให้รองอธิการบดีเป็นผู้รักษาราชการแทน ถ้ามีรองอธิการบดีหลายคนให้รองอธิการบดีซึ่งอธิการบดีมอบหมายเป็นผู้รักษาราชการแทน ถ้าอธิการบดีมิได้มอบหมายให้รองอธิการบดีซึ่งมีผู้อาวุโสสูงสุดเป็นผู้รักษาราชการแทน
ในกรณีที่ไม่มีผู้ดำรงตำแหน่งอธิการบดี หรือไม่มีผู้รักษาราชการแทนอธิการบดีตามวรรคหนึ่ง หรือมีแต่ไม่อาจปฏิบัติราชการได้ ให้นายกสภาประจำสถาบันแต่งตั้งกรรมการสภาประจำสถาบันคนใดคนหนึ่งตามมาตรา ๒๗ (๓) เป็นผู้รักษาราชการแทนอธิการบดีและรายงานให้คณะกรรมการสภาสถาบันทราบ
หมวด ๒ การดำเนินกิจการ

มาตรา ๔๐ ในสำนักงานอธิการบดี ให้มีผู้อำนวยการสำนักงานอธิการบดีเป็นผู้บังคับบัญชา และรับผิดชอบงานของสำนักงานอธิการบดี ในคณะหรือบัณฑิตวิทยาลัย ให้มีคณบดีเป็นผู้บังคับบัญชาและรับผิดชอบงานของคณะหรือบัณฑิตวิทยาลัย ในสำนักวิจัย ให้มีผู้อำนวยการสำนักวิจัยเป็นผู้บังคับบัญชาและรับผิดชอบงานของสำนักวิจัย
ในหน่วยงานที่เรียกชื่ออย่างอื่นที่มีฐานะเทียบเท่าคณะ ให้มีหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะเป็นผู้บังคับบัญชาและรับผิดชอบงานของหน่วยงานนั้น ในสำนักงานอธิการบดี บัณฑิตวิทยาลัย คณะ สำนักวิจัย และหน่วยงานที่เรียกชื่ออย่างอื่นที่มีฐานะเทียบเท่าคณะ
จะให้มีรองผู้อำนวยการสำนักงานอธิการบดี รองคณบดี รองผู้อำนวยการสำนักวิจัย หรือรองหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะ แล้วแต่กรณี คนหนึ่งหรือหลายคนเพื่อช่วยปฏิบัติงานตามที่ผู้อำนวยการสำนักงานอธิการบดี คณบดี ผู้อำนวยการสำนักวิจัย
หรือหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะมอบหมายก็ได้
หมวด ๒ การดำเนินกิจการ

มาตรา ๔๑ สถาบันที่ได้มีการแบ่งส่วนราชการในสำนักงานอธิการบดี บัณฑิตวิทยาลัย คณะ สำนักวิจัย หรือหน่วยงานที่เรียกชื่ออย่างอื่นที่มีฐานะเทียบเท่าคณะ ให้มีหัวหน้าส่วนราชการนั้น ๆ เป็นผู้บังคับบัญชาและรับผิดชอบงานของส่วนราชการนั้น และจะให้มีรองหัวหน้าส่วนราชการนั้น ๆ
คนหนึ่งหรือหลายคนเพื่อช่วยปฏิบัติงานตามที่หัวหน้าส่วนราชการนั้นมอบหมายก็ได้ ทั้งนี้ ให้อธิการบดีแต่งตั้งโดยความเห็นชอบของสภาประจำสถาบัน
หมวด ๒ การดำเนินกิจการ

มาตรา ๔๒ คณบดีนั้น ให้คณะกรรมการสภาสถาบันแต่งตั้งโดยคำแนะนำของสภาประจำสถาบันจากบุคคลผู้มีคุณสมบัติตามมาตรา ๔๓ คณบดีมีวาระอยู่ในตำแหน่งสี่ปี และอาจได้รับแต่งตั้งใหม่อีกได้ แต่จะดำรงตำแหน่งเกินสองวาระติดต่อกันมิได้ รองคณบดีนั้น ให้สภาประจำสถาบันแต่งตั้งโดยคำแนะนำของคณบดีจากบุคคลผู้มีคุณสมบัติตามมาตรา
๔๓ เมื่อคณบดีพ้นจากตำแหน่ง ให้รองคณบดีพ้นจากตำแหน่งด้วย
หมวด ๒ การดำเนินกิจการ

มาตรา ๔๓ คณบดีและรองคณบดีต้องได้รับปริญญาชั้นใดชั้นหนึ่งหรือเทียบเท่าจากสถาบันหรือสถาบันอุดมศึกษาอื่นที่คณะกรรมการสภาสถาบันรับรอง และได้ทำการสอน หรือมีประสบการณ์ด้านการบริหารในสถาบันหรือสถาบันอุดมศึกษาอื่นที่คณะกรรมการสภาสถาบันรับรองมาแล้วเป็นเวลาไม่น้อยกว่าสามปี
หมวด ๒ การดำเนินกิจการ

มาตรา ๔๔ คุณสมบัติของผู้อำนวยการและรองผู้อำนวยการสำนักงานอธิการบดี ผู้อำนวยการและรองผู้อำนวยการสำนักวิจัย และหัวหน้าและรองหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะ ให้เป็นไปตามข้อบังคับของคณะกรรมการสภาสถาบัน
หมวด ๒ การดำเนินกิจการ

มาตรา ๔๕ ผู้อำนวยการสำนักงานอธิการบดี ผู้อำนวยการสำนักวิจัย หรือหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะนั้น ให้คณะกรรมการสภาสถาบันแต่งตั้งโดยคำแนะนำของสภาประจำสถาบันจากบุคคลผู้มีคุณสมบัติตามมาตรา ๔๔ ผู้อำนวยการสำนักงานอธิการบดี ผู้อำนวยการสำนักวิจัย
และหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะ ให้มีวาระอยู่ในตำแหน่งสี่ปี และอาจได้รับแต่งตั้งใหม่อีกได้ แต่จะดำรงตำแหน่งเกินสองวาระติดต่อกันมิได้ รองผู้อำนวยการสำนักงานอธิการบดี รองผู้อำนวยการสำนักวิจัย หรือรองหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะ
ให้สภาประจำสถาบันแต่งตั้งโดยคำแนะนำของผู้อำนวยการสำนักงานอธิการบดี ผู้อำนวยการสำนักวิจัย หรือหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะ แล้วแต่กรณีจากบุคคลผู้มีคุณสมบัติตามมาตรา ๔๔ เมื่อผู้อำนวยการสำนักงานอธิการบดี ผู้อำนวยการสำนักวิจัย
หรือหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะพ้นจากตำแหน่ง ให้รองผู้อำนวยการสำนักงานอธิการบดี รองผู้อำนวยการสำนักวิจัย หรือรองหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะ พ้นจากตำแหน่งด้วย การดำเนินงานของสำนักงานอธิการบดี สำนักวิจัย
หรือหน่วยงานที่เรียกชื่ออย่างอื่นที่มีฐานะเทียบเท่าคณะ ให้เป็นไปตามข้อบังคับของคณะกรรมการสภาสถาบัน
หมวด ๒ การดำเนินกิจการ

มาตรา ๔๖ ผู้ดำรงตำแหน่งอธิการบดี รองอธิการบดี คณบดี รองคณบดี ผู้อำนวยการ รองผู้อำนวยการ หัวหน้าและรองหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะ จะดำรงตำแหน่งดังกล่าวเกินหนึ่งตำแหน่งในขณะเดียวกันมิได้ ผู้ดำรงตำแหน่งตามวรรคหนึ่งอยู่หนึ่งตำแหน่งแล้ว
จะรักษาราชการแทนตำแหน่งอื่นอีกหนึ่งตำแหน่งก็ได้ แต่ต้องไม่เกินหกเดือน
หมวด ๒ การดำเนินกิจการ

มาตรา ๔๗ วิธีการสรรหาบุคคลเพื่อแต่งตั้งเป็นอธิการบดี ผู้อำนวยการสำนักงานอธิการบดี คณบดี ผู้อำนวยการสำนักวิจัย และหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะให้เป็นไปตามข้อบังคับของคณะกรรมการสภาสถาบัน
หมวด ๓ คณาจารย์

มาตรา ๔๘ คณาจารย์ประจำในสถาบันมีตำแหน่งทางวิชาการ ดังนี้ (๑) ศาสตราจารย์ (๒) รองศาสตราจารย์ (๓) ผู้ช่วยศาสตราจารย์ (๔) อาจารย์ ศาสตราจารย์ รองศาสตราจารย์ ผู้ช่วยศาสตราจารย์ ต้องมีคุณวุฒิความสามารถทางการสอน และผลงานทางวิชาการตามกฎหมายว่าด้วยระเบียบข้าราชการครู
อาจารย์ต้องได้รับปริญญาชั้นใดชั้นหนึ่งหรือเทียบเท่าจากสถาบันหรือสถาบันอุดมศึกษาอื่นที่คณะกรรมการสภาสถาบันรับรอง หรือมีความเชี่ยวชาญในสาขาวิชาที่มีการสอนในสถาบัน ศาสตราจารย์นั้น จะได้ทรงพระกรุณาโปรดเกล้าฯ แต่งตั้งโดยคำแนะนำของคณะกรรมการสภาสถาบัน
หมวด ๓ คณาจารย์

มาตรา ๔๙ ศาสตราจารย์พิเศษนั้น จะได้ทรงพระกรุณาโปรดเกล้าฯ แต่งตั้งจากผู้ซึ่งเป็นหรือเคยเป็นอาจารย์พิเศษในวิชาที่ผู้นั้นมีความชำนาญเป็นพิเศษ โดยคำแนะนำของคณะกรรมการสภาสถาบัน หลักเกณฑ์ในการแต่งตั้งและคุณสมบัติของศาสตราจารย์พิเศษ ให้เป็นไปตามข้อบังคับของคณะกรรมการสภาสถาบัน
หมวด ๓ คณาจารย์

มาตรา ๕๐ คณะกรรมการสภาสถาบันอาจแต่งตั้งผู้ซึ่งมีคุณสมบัติเหมาะสมและมิได้เป็นคณาจารย์ประจำในสถาบันเป็นรองศาสตราจารย์พิเศษหรือผู้ช่วยศาสตราจารย์พิเศษได้
สถาบันอาจแต่งตั้งผู้ซึ่งมีคุณสมบัติเหมาะสมและมิได้เป็นคณาจารย์ประจำในสถาบันเป็นอาจารย์พิเศษได้โดยคำแนะนำของคณบดีหรือหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะ หลักเกณฑ์ วิธีการแต่งตั้ง และคุณสมบัติของรองศาสตราจารย์พิเศษ ผู้ช่วยศาสตราจารย์พิเศษ และอาจารย์พิเศษ
ให้เป็นไปตามข้อบังคับของคณะกรรมการสภาสถาบัน
หมวด ๓ คณาจารย์

มาตรา ๕๑ ศาสตราจารย์ซึ่งมีความรู้ความสามารถและความเชี่ยวชาญเป็นพิเศษ และพ้นจากหน้าที่ในสถาบันไปแล้ว คณะกรรมการสภาสถาบันอาจแต่งตั้งให้เป็นศาสตราจารย์เกียรติคุณในวิชาที่ศาสตราจารย์นั้นมีความเชี่ยวชาญได้ หลักเกณฑ์และวิธีการแต่งตั้งศาสตราจารย์เกียรติคุณ ให้เป็นไปตามข้อบังคับของคณะกรรมการสภาสถาบัน
หมวด ๓ คณาจารย์

มาตรา ๕๒ ให้ผู้เป็นศาสตราจารย์ ศาสตราจารย์พิเศษ ศาสตราจารย์เกียรติคุณ รองศาสตราจารย์ รองศาสตราจารย์พิเศษ ผู้ช่วยศาสตราจารย์ หรือผู้ช่วยศาสตราจารย์พิเศษ มีสิทธิใช้ชื่อศาสตราจารย์ ศาสตราจารย์พิเศษ ศาสตราจารย์เกียรติคุณ รองศาสตราจารย์ รองศาสตราจารย์พิเศษ ผู้ช่วยศาสตราจารย์ หรือผู้ช่วยศาสตราจารย์พิเศษ
แล้วแต่กรณี เป็นคำนำหน้านาม เพื่อแสดงวิทยฐานะได้ตลอดไป
หมวด ๔ ปริญญาและเครื่องหมายวิทยฐานะ

มาตรา ๕๓ ปริญญามีสามชั้นคือ ปริญญาเอก เรียกว่า ดุษฎีบัณฑิต ใช้อักษรย่อ ด. ปริญญาโท เรียกว่า มหาบัณฑิต ใช้อักษรย่อ ม. ปริญญาตรี เรียกว่า บัณฑิต ใช้อักษรย่อ บ.
หมวด ๔ ปริญญาและเครื่องหมายวิทยฐานะ

มาตรา ๕๔ สถาบันมีอำนาจให้ปริญญาในสาขาวิชาที่มีการสอนในสถาบันได้ การกำหนดให้สาขาวิชาใดมีปริญญาชั้นใด และจะใช้อักษรย่อสำหรับสาขาวิชานั้นอย่างไร ให้ตราเป็นพระราชกฤษฎีกา
หมวด ๔ ปริญญาและเครื่องหมายวิทยฐานะ

มาตรา ๕๕ คณะกรรมการสภาสถาบันอาจออกข้อบังคับให้ผู้สำเร็จการศึกษาชั้นปริญญาตรีได้รับปริญญาเกียรตินิยมได้
หมวด ๔ ปริญญาและเครื่องหมายวิทยฐานะ

มาตรา ๕๖ คณะกรรมการสภาสถาบันอาจออกข้อบังคับกำหนดให้มีประกาศนียบัตรบัณฑิต อนุปริญญา และประกาศนียบัตรสำหรับสาขาวิชาใดได้ดังนี้ (๑) ประกาศนียบัตรบัณฑิต ออกให้แก่ผู้สำเร็จการศึกษาในสาขาวิชาใดสาขาวิชาหนึ่งภายหลังที่ได้รับปริญญาแล้ว (๒) อนุปริญญา
ออกให้แก่ผู้สำเร็จการศึกษาตามหลักสูตรในสาขาวิชาใดสาขาวิชาหนึ่งก่อนถึงขั้นได้รับปริญญาตรี (๓) ประกาศนียบัตร ออกให้แก่ผู้สำเร็จการศึกษาเฉพาะวิชา
หมวด ๔ ปริญญาและเครื่องหมายวิทยฐานะ

มาตรา ๕๗ สถาบันมีอำนาจให้ปริญญากิตติมศักดิ์แก่บุคคลซึ่งสถาบันเห็นว่า ทรงคุณวุฒิสมควรแก่ปริญญานั้น แต่จะให้ปริญญาดังกล่าวแก่คณาจารย์ประจำ ผู้ดำรงตำแหน่งต่าง ๆ ในสถาบัน นายกสภาประจำสถาบัน กรรมการสภาประจำสถาบันในขณะที่ดำรงตำแหน่งนั้นมิได้ ชั้น สาขาของปริญญากิตติมศักดิ์
และหลักเกณฑ์การให้ปริญญากิตติมศักดิ์ ให้เป็นไปตามข้อบังคับของคณะกรรมการสภาสถาบัน
หมวด ๔ ปริญญาและเครื่องหมายวิทยฐานะ

มาตรา ๕๘ คณะกรรมการสภาสถาบันอาจกำหนดให้มีครุยวิทยฐานะและเข็มวิทยฐานะเป็นเครื่องหมายแสดงวิทยฐานะของผู้ได้รับปริญญา ประกาศนียบัตรบัณฑิต อนุปริญญา หรือประกาศนียบัตรได้ และอาจกำหนดให้มีครุยประจำตำแหน่งประธานกรรมการสภาสถาบัน รองประธานกรรมการสภาสถาบัน กรรมการสภาสถาบัน นายกสภาประจำสถาบัน
กรรมการสภาประจำสถาบัน และครุยประจำตำแหน่งคณาจารย์ประจำในสถาบันได้ การกำหนดลักษณะ ชนิด ประเภท และส่วนประกอบของครุยวิทยฐานะ เข็มวิทยฐานะ และครุยประจำตำแหน่ง ให้ตราเป็นพระราชกฤษฎีกา ครุยวิทยฐานะ เข็มวิทยฐานะ และครุยประจำตำแหน่ง จะใช้ในโอกาสใด โดยมีเงื่อนไขอย่างใด
ให้เป็นไปตามข้อบังคับของคณะกรรมการสภาสถาบัน
หมวด ๔ ปริญญาและเครื่องหมายวิทยฐานะ

มาตรา ๕๙ คณะกรรมการสภาสถาบันอาจออกข้อบังคับกำหนดให้มีเครื่องหมายหรือสัญลักษณ์ของคณะกรรมการสภาสถาบัน หรือเครื่องหมายหรือสัญลักษณ์ของสถาบันได้โดยประกาศในราชกิจจานุเบกษา สภาประจำสถาบันอาจออกข้อบังคับกำหนดให้มีเครื่องแบบ เครื่องหมายหรือเครื่องแต่งกายนักศึกษาได้ โดยประกาศในราชกิจจานุเบกษา
หมวด ๕ บทกำหนดโทษ

มาตรา ๖๐ ผู้ใดใช้ครุยวิทยฐานะ เข็มวิทยฐานะ ครุยประจำตำแหน่ง เครื่องหมายของสถาบัน เครื่องแบบ เครื่องหมาย หรือเครื่องแต่งกายนักศึกษา โดยไม่มีสิทธิที่จะใช้ หรือแสดงด้วยประการใด ๆ ว่าตนมีตำแหน่ง ปริญญา ประกาศนียบัตรบัณฑิต อนุปริญญา หรือประกาศนียบัตรของสถาบัน โดยที่ตนไม่มี
ถ้าได้กระทำเพื่อให้บุคคลอื่นเชื่อว่าตนมีสิทธิที่จะใช้ หรือมีตำแหน่ง หรือมีวิทยฐานะเช่นนั้น ต้องระวางโทษจำคุกไม่เกินหกเดือน หรือปรับไม่เกินหนึ่งหมื่นบาท หรือทั้งจำทั้งปรับ ผู้ใดใช้ ปลอม เลียน ซึ่งเครื่องหมายหรือสัญลักษณ์ของคณะกรรมการสภาสถาบัน หรือเครื่องหมายหรือสัญลักษณ์ของสถาบัน ไม่ว่าจะทำเป็นสีใด
หรือทำด้วยวิธีใด ๆ หรือทำให้ปรากฏที่วัตถุหรือสินค้าใด ๆ โดยมิได้รับอนุญาตจากคณะกรรมการสภาสถาบันหรือสถาบัน แล้วแต่กรณี ต้องระวางโทษจำคุกไม่เกินหนึ่งปี หรือปรับไม่เกินสองหมื่นบาท หรือทั้งจำทั้งปรับ
มาตรา ๖๑ ในระยะเริ่มแรกให้คณะกรรมการสภาสถาบัน ประกอบด้วย (๑) รัฐมนตรีว่าการกระทรวงศึกษาธิการ หรือรัฐมนตรีช่วยว่าการกระทรวงศึกษาธิการที่รัฐมนตรีว่าการกระทรวงศึกษาธิการมอบหมาย เป็นประธานกรรมการสภาสถาบัน (๒) ปลัดกระทรวงศึกษาธิการ เป็นรองประธานกรรมการสภาสถาบัน (๓)
กรรมการสภาการฝึกหัดครูตามพระราชบัญญัติวิทยาลัยครู พ.ศ. ๒๕๑๘ แก้ไขเพิ่มเติมโดยพระราชบัญญัติวิทยาลัยครู (ฉบับที่ ๒) พ.ศ. ๒๕๒๗ มาตรา ๑๐ (๓) (๔) (๕) และ (๖) ซึ่งดำรงตำแหน่งอยู่ในวันที่พระราชบัญญัติฉบับนี้ใช้บังคับ เป็นกรรมการสภาสถาบัน (๔) เลขาธิการสภาสถาบันราชภัฏ เป็นกรรมการและเลขานุการ ทั้งนี้
ให้คณะกรรมการสภาสถาบันตาม (๓) ปฏิบัติหน้าที่ไปจนกว่าจะได้ทรงพระกรุณาโปรดเกล้าฯ แต่งตั้งกรรมการสภาสถาบันผู้ทรงคุณวุฒิ หรือได้มีการเลือกกรรมการสภาสถาบันตามพระราชบัญญัตินี้ซึ่งต้องไม่เกินหนึ่งร้อยแปดสิบวันนับแต่วันที่พระราชบัญญัตินี้ใช้บังคับ
มาตรา ๖๒ ในระยะเริ่มแรกให้สภาประจำสถาบัน ประกอบด้วย (๑) เลขาธิการสภาสถาบันราชภัฏ หรือรองเลขาธิการสภาสถาบันราชภัฏที่เลขาธิการสภาสถาบันราชภัฏมอบหมาย เป็นนายกสภาประจำสถาบัน (๒) อธิการผู้ดำรงตำแหน่งอยู่ในวันที่พระราชบัญญัตินี้ใช้บังคับ เป็นอุปนายกสภาประจำสถาบัน (๓)
กรรมการประจำวิทยาลัยครูตามพระราชบัญญัติวิทยาลัยครู พ.ศ. ๒๕๑๘ แก้ไขเพิ่มเติมโดยพระราชบัญญัติวิทยาลัยครู (ฉบับที่ ๒) พ.ศ. ๒๕๒๗ มาตรา ๑๙ (๒) (๓) (๔) และ (๕) ซึ่งดำรงตำแหน่งอยู่ในวันที่พระราชบัญญัตินี้ใช้บังคับ เป็นกรรมการสภาประจำสถาบัน (๔) ผู้อำนวยการสำนักงานอธิการบดี เป็นกรรมการและเลขานุการ ทั้งนี้
ให้นายกสภาประจำสถาบันและกรรมการสภาประจำสถาบันตามวรรคหนึ่งปฏิบัติหน้าที่ไปจนกว่าจะได้ทรงพระกรุณาโปรดเกล้าฯ แต่งตั้งนายกสภาประจำสถาบันหรืออธิการบดีหรือได้มีการเลือกหรือได้มีการแต่งตั้งกรรมการสภาประจำสถาบันตามพระราชบัญญัตินี้ ซึ่งต้องไม่เกินหนึ่งร้อยแปดสิบวันนับแต่วันที่พระราชบัญญัตินี้ใช้บังคับ
มาตรา ๖๓ ให้กลุ่มวิทยาลัยครูที่ดำเนินกิจการอยู่ในวันที่พระราชบัญญัตินี้ใช้บังคับเป็นกลุ่มสถาบันตามมาตรา ๙ และให้กรรมการในคณะกรรมการกลุ่มวิทยาลัยครูตามข้อบังคับสภาการฝึกหัดครู
ซึ่งดำรงตำแหน่งอยู่ในวันที่พระราชบัญญัตินี้ใช้บังคับยังคงปฏิบัติหน้าที่ต่อไปจนกว่าจะได้มีการจัดตั้งกลุ่มสถาบันขึ้นใหม่ตามข้อบังคับของคณะกรรมการสภาสถาบัน ตามพระราชบัญญัตินี้ ซึ่งต้องไม่เกินหนึ่งร้อยแปดสิบวันนับแต่วันที่พระราชบัญญัตินี้ใช้บังคับ
มาตรา ๖๔ ให้ผู้ดำรงตำแหน่งอธิการอยู่ในวันที่พระราชบัญญัตินี้ใช้บังคับคงดำรงตำแหน่งต่อไปจนกว่าจะได้ทรงพระกรุณาโปรดเกล้าฯ แต่งตั้งอธิการบดีตามพระราชบัญญัตินี้ ซึ่งต้องไม่เกินหนึ่งร้อยแปดสิบวันนับแต่วันที่พระราชบัญญัตินี้ใช้บังคับ
ให้ผู้ดำรงตำแหน่งรองอธิการอยู่ในวันที่พระราชบัญญัตินี้ใช้บังคับคงดำรงตำแหน่งต่อไปจนกว่าผู้ดำรงตำแหน่งอธิการจะพ้นจากตำแหน่งตามวรรคหนึ่ง
มาตรา ๖๕ การนับวาระการดำรงตำแหน่งของอธิการบดีตามมาตรา ๓๕ หรือคณบดีตามมาตรา ๔๒ ให้นับวันที่ได้รับแต่งตั้งให้ดำรงตำแหน่งตามพระราชบัญญัตินี้เป็นวาระแรก
มาตรา ๖๖ ให้สำนักงานอธิการตามพระราชบัญญัติวิทยาลัยครู พ.ศ. ๒๕๑๘ แก้ไขเพิ่มเติมโดยพระราชบัญญัติวิทยาลัยครู (ฉบับที่ ๒) พ.ศ. ๒๕๒๗ เป็นสำนักงานอธิการบดีตามพระราชบัญญัตินี้ และให้ผู้ดำรงตำแหน่งหัวหน้าสำนักงานอธิการอยู่ในวันที่พระราชบัญญัตินี้ใช้บังคับเป็นผู้อำนวยการสำนักงานอธิการบดีตามพระราชบัญญัตินี้
ให้ผู้อำนวยการสำนักงานอธิการบดีตามวรรคหนึ่ง ซึ่งดำรงตำแหน่งอยู่ในวันที่พระราชบัญญัตินี้ใช้บังคับคงดำรงตำแหน่งต่อไปจนกว่าจะได้แต่งตั้งผู้อำนวยการสำนักงานอธิการบดีตามพระราชบัญญัตินี้ ซึ่งต้องไม่เกินหนึ่งร้อยแปดสิบวันนับแต่วันที่พระราชบัญญัตินี้ใช้บังคับ
มาตรา ๖๗ ให้คณะวิชาตามพระราชบัญญัติวิทยาลัยครู พ.ศ. ๒๕๑๘ แก้ไขเพิ่มเติมโดยพระราชบัญญัติวิทยาลัยครู (ฉบับที่ ๒) พ.ศ. ๒๕๒๗ เป็นคณะตามพระราชบัญญัตินี้ และให้ผู้ดำรงตำแหน่งหัวหน้าคณะวิชาอยู่ในวันที่พระราชบัญญัตินี้ใช้บังคับเป็นคณบดีตามพระราชบัญญัตินี้ ให้คณบดีตามวรรคหนึ่ง
ซึ่งดำรงตำแหน่งอยู่ในวันที่พระราชบัญญัตินี้ใช้บังคับคงดำรงตำแหน่งต่อไปจนกว่าจะได้แต่งตั้งคณบดีตามพระราชบัญญัตินี้ ซึ่งต้องไม่เกินหนึ่งร้อยแปดสิบวันนับแต่วันที่พระราชบัญญัตินี้ใช้บังคับ ให้ผู้ดำรงตำแหน่งรองหัวหน้าคณะวิชาอยู่ในวันที่พระราชบัญญัตินี้ใช้บังคับเป็นรองคณบดีตามพระราชบัญญัตินี้
และให้ดำรงตำแหน่งไปจนกว่าผู้ดำรงตำแหน่งคณบดีจะพ้นจากตำแหน่ง
มาตรา ๖๘ ให้หน่วยงานที่เรียกชื่ออย่างอื่นเพื่อส่งเสริมวิชาการตามพระราชบัญญัติวิทยาลัยครู พ.ศ. ๒๕๑๘ แก้ไขเพิ่มเติมโดยพระราชบัญญัติวิทยาลัยครู (ฉบับที่ ๒) พ.ศ. ๒๕๒๗ เป็นหน่วยงานที่เรียกชื่ออย่างอื่นที่มีฐานะเทียบเท่าคณะตามพระราชบัญญัตินี้
และให้ผู้ดำรงตำแหน่งหัวหน้าหน่วยงานที่เรียกชื่ออย่างอื่นเพื่อส่งเสริมวิชาการอยู่ในวันที่พระราชบัญญัตินี้ใช้บังคับเป็นหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะตามพระราชบัญญัตินี้ จนกว่าจะมีการแต่งตั้งหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะตามพระราชบัญญัตินี้
ซึ่งต้องไม่เกินหนึ่งร้อยแปดสิบวันนับแต่วันที่พระราชบัญญัตินี้ใช้บังคับ
มาตรา ๖๙ ให้ผู้ซึ่งเป็นศาสตราจารย์ ศาสตราจารย์พิเศษ ศาสตราจารย์เกียรติคุณ รองศาสตราจารย์ ผู้ช่วยศาสตราจารย์ อาจารย์ และอาจารย์พิเศษของวิทยาลัยครูอยู่ในวันที่พระราชบัญญัตินี้ใช้บังคับ เป็นศาสตราจารย์ ศาสตราจารย์พิเศษ ศาสตราจารย์เกียรติคุณ รองศาสตราจารย์ ผู้ช่วยศาสตราจารย์ อาจารย์ และอาจารย์พิเศษ
แล้วแต่กรณี ต่อไปตามพระราชบัญญัตินี้
มาตรา ๗๐ บทบัญญัติแห่งพระราชบัญญัตินี้ไม่กระทบกระเทือนถึงหลักสูตรและสิทธิของผู้ซึ่งได้รับปริญญา อนุปริญญา ประกาศนียบัตร และหลักฐานแสดงผลการศึกษาอื่นของวิทยาลัยครูตามพระราชบัญญัติวิทยาลัยครู พ.ศ. ๒๕๑๘ แก้ไขเพิ่มเติมโดยพระราชบัญญัติวิทยาลัยครู (ฉบับที่ ๒) พ.ศ. ๒๕๒๗
ซึ่งมีอยู่แล้วในวันที่พระราชบัญญัตินี้ใช้บังคับ
มาตรา ๗๑ ในระหว่างที่ยังมิได้ตราพระราชกฤษฎีกา หรือออกประกาศกระทรวงศึกษาธิการ ระเบียบ หรือข้อบังคับเพื่อปฏิบัติการตามพระราชบัญญัตินี้ ให้นำพระราชกฤษฎีกา ประกาศกระทรวงศึกษาธิการ
ระเบียบหรือข้อบังคับของสภาการฝึกหัดครูและระเบียบหรือข้อบังคับของวิทยาลัยครูที่ใช้อยู่ในวันที่พระราชบัญญัตินี้ใช้บังคับมาใช้บังคับโดยอนุโลม